Podpaľačka - King, Stephen 1947-; Redererová, Veronika 1949- (Bratislava Ikar, 2006)
S hlavnými postavami diela, osemročným dievčatkom Charlie a jej otcom Andrewom sa zoznamujeme v okamihu, keď utekajú z New Yorku pred agentmi DSI - špeciálnej spravodajskej služby, orientovanej na špičkové výsledky vedeckého výskumu. Andrew i jeho žena Vicky sa počas štúdia ako dobrovoľníci zúčastnili na pokusoch, pri ktorých im mali podávať údajne neškodnú drogu a potom sa mali podrobiť psychologickým testom. V skutočnosti im vstrekli oveľa nebezpečnejšiu látku, novoobjavený syntetický hormón, ktorý radikálne ovplyvnil ich osobnosť a vo väčšine prípadov zanechal vážne následky. Časť pokusných osôb sa zbláznila, časť zomrela, časť získala telepatické, prípadne telekinetické schopnosti. U Vicky sa tieto novonadobudnuté vlastnosti prejavili v menšej miere, zato Andrew získal schopnosť mentálnej dominácie a ich dcéra Charlie "dar pyrokinézy" - prenášania ohňa. Tieto vlastnosti sa usiluje využiť špeciálna spravodajská služba na prípadné vojenské účely. Kniha Podpaľačka sa stala medzinárodným bestsellerom, preložili ju do viacerých svetových jazykov a bola aj sfilmovaná.
Celkove 3. vyd.
Keywords: psychologický triler; American novels; Americké romány; thrillery (romány); Thrillers (novels); American fiction